Cédille - Alemannische Wikipedia

# Cédille

### Us der alemannische Wikipedia, der freie Dialäkt-Enzyklopedy

¸
Ç Ŗ Ş Ţ
ç ŗ ş ţ

E Cédille (veraltets Spanisch für chliises Z, au Zedille, Zedilla, Cedille oder Cedilla) isch es diakritisches Zeiche zur Kennzeichnig vonere bsundere Uusspraach vomene Buechschtabe. Es isch es links gkrümmts Häkli i dr Mitt under em Buechschtabe, wo amene 5, eme chliine gschpieglete c, eme chliine s oder ame altdüütsche z ähnle chann. Es chunnt i romanische Schpraache (z.B. Französisch, Portugiesisch, Katalanisch, Rumänisch), aber au im Albanische, im Aserbaidschanische, im Baskische, im Lettische, im Luxemburgische und im Türkische vor.

D Funktion vom Zeiche isch je nach Schpraach verschiede. Im Französische häts d Funktion, d Uusspraach vom Buechschtabe c z verändere: Es c mit Cédille wird vor de Vokale a, o und u nöd als [k], sondern als [s] uusgsproche, also gnau so, wie c (ohni Cédille) vor e und i uusgsprochen wird.

## [ändere] Herkunft

Urschprünglich isch d Cédille keis diakritisches Zeiche gsii. Viilmeeh hät sich s C mit Cédille us em sogenannte Visigotische Z entwicklet, wo uf dr Iberische Halbinsle und in Südfrankriich verbreitet gsii isch. Dem siini oberi Schlinge isch vergrösseret und zum C umgdüütet worde, während di undere zum verchliinerte Aahängsel, dr Cédille, worde isch.

## [ändere] Zeichekodierig

In Unicode isch U+0327 `COMBINING CEDILLA`, so dass zum Biischpiil es chliises c mit Cédille als U+0063 U+0327 kodiert werde chann, in HTML `c&#x0327;` oder `c&#807;`, s Ergebnis gseeht so uus: „ç“. S wesentlich seltener benötigte Zeiche vonere einzeln schtehende Cédille isch U+00B8 `CEDILLA`, in HTML `c&#x00B8;` oder `c&#184;`, s Ergebnis gseeht so aus: „¸“.

Für d Buechschtabe, wo am hüüfigschte mit Cédille benutzt werde, definiert Unicode au Kodierige für de zämegsetzti (precomposed) Buechschtabe, z. B. U+00E7 `LATIN SMALL LETTER C WITH CEDILLA`, "ç".

Uf Websiite mit rumänischem Text gseeht mer hüüfig „S“ und „T“ mit Cédille. Di korrekte Zeicheforme in rumänischem Text sind jedoch „S“ und „T“ mit eme Komma drunder, au wenn s Unicode-Zeiche „latiinische Buechschtabe S [bzw. T] mit Cédille“ heisst. D Situation isch wiiter verkompliziert worde dur d Iifüehrig vo trennte Unicode-Zeiche für di rumänische Buechschtabe mit Komma.

Benutzt mer Microsoft Word, so chann mer au mit dr Taschtekombination Strg+Komma, gfolgt vomene grosse oder chliine c, d Cédille schriibe.

TeX und LaTeX chönnd beliebigi Zeiche mit Cedille darschtelle. Es git dezue im Textmodus für de Textsatz de Befehl `\c c` (oder andersch geschriebe `\c{c}`), wo es ç erzüügt.

## [ändere] Lueg au

- Komma (Underzeiche)
- Ogonek
- Punkt (Underzeiche)
- Wikipedia:Sonderzeichen

## [ändere] Weblinks

- Buchstaben mit Zedille und ihre Unicode-Kodierung

Der Artikel basiert uf ´ra freie Ibersetzung vum Artikel „Cédille“ us dr dytsche Wikipedia.

Vun "http://als.wikipedia.org../../../c/%C3%A9/d/C%C3%A9dille.html"

Kategori: Latinischer Buechstab

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Brezhoneg
- Česky
- Deutsch
- English
- Esperanto
- Français
- עברית
- 日本語
- 한국어
- Nederlands
- ‪Norsk (bokmål)‬
- Português
- Русский
- Svenska
- Walon
- 中文